CELEX: 62020CN0439
Language: hu
Date: 2020-09-18 00:00:00
Title: C-439/20. P. sz. ügy: A Törvényszék (negyedik tanács) T-110/17. sz., Jiangsu Seraphim Solar System Co. Ltd kontra Bizottság ügyben 2020. július 8-án hozott ítélete ellen az Európai Bizottság által 2020. szeptember 18-án benyújtott fellebbezés

9.11.2020   
            
            
               HU
            
            
               Az Európai Unió Hivatalos Lapja
            
            
               C 378/21
            
         
      A Törvényszék (negyedik tanács) T-110/17. sz., Jiangsu Seraphim Solar System Co. Ltd kontra Bizottság ügyben 2020. július 8-án hozott ítélete ellen az Európai Bizottság által 2020. szeptember 18-án benyújtott fellebbezés
      (C-439/20. P. sz. ügy)
      (2020/C 378/26)
      Az eljárás nyelve: angol
      
         Felek
      
      
         Fellebbező: Európai Bizottság (képviselők: T. Maxian Rusche, G. Luengo meghatalmazottak)
      
         A többi fél az eljárásban: Jiangsu Seraphim Solar System Co. Ltd., az Európai Unió Tanácsa
      
         A fellebbező kérelmei
      
      A fellebbező azt kéri, hogy a Bíróság:
      
                  —
               
               
                  helyezze hatályon kívül a Törvényszék (negyedik tanács) T-110/17. sz., Jiangsu Seraphim Solar System Co. Ltd kontra Bizottság ügyben 2020. július 20-án hozott ítéletát;
               
            
                  —
               
               
                  utasítsa el az elsőfokon előterjesztett keresetet mint elfogadhatatlant;
               
            
                  —
               
               
                  másodlagosan: utasítsa el az elsőfokon előterjesztett keresetet mint megalapozatlant; valamint mindkét esetben
               
            
                  —
               
               
                  a felperest kötelezze a fellebbezési és az elsőfokú eljárás költségeit.
               
            
         Jogalapok és fontosabb érvek
      
      A fellebbező négy fellebbezési jogalapot terjeszt elő.
      Először is a Törvényszék tévesen alkalmazta a jogot az elsőfokon előterjesztett kereset elfogadhatósága és jogkövetkezményeinek beállása tekintetében.
      Másodszor a Törvényszék tévesen alkalmazta a jogot, amikor a vámbeszedést „visszamenőlegesnek” minősítette.
      Harmadszor a Törvényszék tévesen értelmezte az 1225/2009/EK rendelet (1) 8. cikkének (1), (9) és (10) bekezdését, valamint 10. cikkének (5) bekezdését, továbbá az 597/2009/EK rendelet (2) 13. cikkének (1), (9) és (10) bekezdését, valamint 16. cikkének (5) bekezdését, amikor megállapította, hogy nem volt lehetséges a vám beszedése olyan behozatalok után, amelyek sértették a kötelezettségvállalásokat;
      Negyedszer a Törvényszék tévesen értelmezte az 1225/2009/EK rendelet 14. cikkének (1) bekezdését és az 597/2009/EK rendelet 24. cikkének (1) bekezdését, amikor megállapította, hogy a Tanácsnak nem volt jogalapja arra, hogy akként rendelkezzen: amennyiben a Bizottság érvénytelenít valamely kötelezettségvállalási számlát, be kell szedni a vámot.
      
         (1)  Az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendelete (HL 2009. L 343., 51. o.).
      
         (2)  Az Európai Közösségben tagsággal nem rendelkező országokból érkező támogatott behozatallal szembeni védelemről szóló, 2009. június 11-i 597/2009/EK tanácsi rendelet (HL 2009. L 188., 93. o.).